Фольклориаданың Европа һәм Азия ҡитғалары тоташҡан Башҡортостан төбәгендә үтеүе ҙур мәғәнәгә эйә. Төрлө халыҡ мәҙәниәттәренең бер-береһенә үтеп инеүе Көнсығыш менән Көнбайышты ғына түгел, бөтә донъя халыҡтарын да дуҫ­лаштыра. Улар, бер-береһенең йәшәйеше, ҡаҙаныштары менән танышып, үҙ рухи йолаларының байлығын һәм үҙенсәлеген аңлап, дөйөм мәҙәни тормошто байыта һәм араларын яҡынайта. Бөтә донъя фольклориадаһын Өфөлә үткәреү – Башҡорт­остандың милләт-ара берҙәм­лекте, халыҡтар дуҫлығын үҫтереүгә, шуның менән Рәсәйҙең берҙәмлеген нығытыуға индергән өлөшөн таныу ул.